ડો. અબ્દુલ કલામ સાહેબે એકવાર કહ્યું હતું કે ''જે દિવસે આપણે મેડિકલ, ઇજનેરી સહીતના તમામ ક્ષેત્રોનું શિક્ષણ માતૃભાષામાં જ આપીશું ત્યારે આપણે જાપાન અને ચીન જેવી વૈજ્ઞાાનિક ક્રાંતિ કરી શકીશું. જાપાન અને ચીનમાં વિદ્યાર્થીઓને શાળાથી લઇને પોસ્ટ-ગ્રેજ્યુએટ અને પીએચડી સુધીના દરેક વિષયના અભ્યાસક્રમો તેમની માતૃભાષામાં જ ભણાવવામાં આવે છે જેથી ત્યાંના વિદ્યાર્થીઓ તેને વધુ ઉંડાણપૂર્વક આત્મસાત કરી શકે છે અને પ્રચંડ સંશોધનાત્મક વૃત્તિને જન્મ આપે છે.'' ભારતમાં અને હવે ખાસ કરીને ગુજરાતમાં બાળકોને ક્યાંક સ્ટેટસ માટે તો ક્યાંક હરીફાઇને પહોંચી વળવા માટે અંગ્રેજી માધ્યમમાં મૂકવાનો ક્રેજ જ્યારે વધી રહ્યો છે ત્યારે જરુરી છે કે આપણે અબ્દુલ કલામ સાહેબની આ સલાહ પાછળનું નક્કર વિજ્ઞાાન સમજી લઇએ.